Toortsie se Toeka Tokkel oor: Eerste stokperdjie – Toortsie, Kameel en Bokbaaivygie se blog
Toortsie se Toeka Tokkel oor: Eerste stokperdjie
Februarie 9, 2016 Februarie 10, 2016 ~ Toortsie
In opdrag van Scrapydo. My eerste speelgoed, lieflingsonderwerp, lieflingstydverdryf, geliefkoosde onderwerp, as ek die HAT sou aanhaal.
Ek het so baie stokperdjies, al van kleins af, so dit sal moeilik wees om my éérste een te noem. Sommer van kleintyd af het ek graag saam met my pa op die plaas rondgery, by mense gaan kuier as hy by hulle verby ry.
As my ma naaldwerk gedoen het, het ek saam met haar naaldwerk gedoen. Ek was 8 jaar oud toe my ma vir my ‘n Singer naaimasjien gekoop het, een met ‘n slinger. Die eerste kledingstuk wat ek daarop gemaak het, was ‘n romp vir myself. Het tannie Mags gebrei, het ek saam met haar gebrei, en het ouma Lenie kom kuier, het ek saam met haar gehekel. Word daar koekies gebak, het ek help uitrol en Maandae het ek saam met die vroue kamtig help stryk aan die sakdoeke met die ou strykysters wat op die stoof warm gemaak moes word.
Dan praat ek nie van my ma se klavier nie. Ek was totaal verlief daarop!
Meestal het ek myself besig gehou met my poppe. O, ek was verskriklik lief vir my poppe, veral ‘n spesifieke een, Sôtie. Hierdie foto is van my poppe wat die oorlog oorleef het, en die een met die pers rokkie, is Sôtie. Dalk moes haar naam Shortie wees, maar sy is vernoem na ‘n kleurlingmaatjie wat ek gehad het, en hy was Sôtie. Sôtie was my kind, my allerliefste kind. Ek het nêrens sonder Sôtie gegaan nie. Sôtie het ‘n materiaallyfie gehad wat gou uitmekaargeval het, toe het tannie Mags haar lyfie twee keer vervang. Sy het ‘n lyfie van ‘n sykous gemaak wat sy weer gestop het. Het iemand van Sôtie gehou, het ek van daardie persoon gehou. Het die persoon nie van Sôtie gehou nie, was sy nie op my lys van gunstelingmense nie. Het iemand durf waag om te sê Sôtie is lelik, ai, jai, jai! 😦 Ek moes noodgedwonge toe ek hoërskool toe is, ophou speel met Sôtie. Toe kon ek haar nie meer saamneem koshuis toe nie. Ek was ‘groot’, maar naweke as ek huistoe gekom het, het Sôtie weer tog te lekker agter my rug geslaap.
Die mooiste, lekkerste, grootste kompliment wat ek gekry het, was toe ek eendag my poppe vir my dogter uithaal en sy haal tussen hulle almal, vir Sôtie uit om ook háár gunstelingpop te word!
Lank lewe Sôtie!
As nagedagte: Ek dink hulle moet maar eendag vir Sôtie saam met my begrawe. Sies tog, anders is sy alleen! 😉
‹ Previous‘n Stokperdjie se vroeë dood
Next ›Musiek in die Bybel (3)
17 thoughts on “Toortsie se Toeka Tokkel oor: Eerste stokperdjie”
Februarie 9, 2016 om 10:21 nm
Ek hou van Sôtie!!!! Agt jaar toe kry jy ‘n singer….. hoef ek enigsins meer te sê…. soos bv van die Spreuke vrou, wat my laat skaamkry?
Februarie 10, 2016 om 6:43 vm
Meer vir speel en popklere maak. 🙂
Februarie 10, 2016 om 7:07 vm
So bly jy hou van Sôtie! Sê nou jy het nie! Chaos!
Februarie 10, 2016 om 8:42 vm
Ek durf nie waag om nie van haar te hou nie 😆
Februarie 10, 2016 om 8:54 vm
So bly vir jou insig! 🙂
Februarie 10, 2016 om 7:52 vm
Miskien was ek sommer net bevoorreg dat my ouers dit vir my kon doen?
Februarie 10, 2016 om 10:37 vm
Toortsie ek raak sommer nostalgies… my ma het so ‘n swart Singer naaimasjien gehad….
Februarie 10, 2016 om 11:21 vm
Het nog myne. Xx
Februarie 10, 2016 om 11:23 vm
Hulle is bebou om ye hou. Jy is gelukkig. ☺
Februarie 10, 2016 om 10:47 vm
Ag dis te “sweet” skuus vir die woord maar dis hoe dit is. Dis darem lekker om so terug te dink en op allerhande ou herinneringe af te kom. Ek is bly Sotie kuier nou by jou dogter. Sy gaan baie mensekinders nog verder gelukkig maak.
Februarie 10, 2016 om 11:20 vm
Nee nee, sy is steeds by my. 🙂
Februarie 10, 2016 om 10:38 nm
Askies tog so jy deel haar net vir oomblikke!
Februarie 11, 2016 om 4:03 vm
Ja wat, sus het vir Sôtie vinniger ontgroei as ek. 🙂
Februarie 11, 2016 om 11:30 nm
Ai, dis n storie. Bly sy is darem weer tuis by jou! 🙂
Februarie 10, 2016 om 3:24 nm
My ma het ook so ‘n Singer gehad – eers met die trapvoet aan en later het my pa vir haar ‘n elektriese motortjie aangesit – en sy het pragtige naaldwerk gedoen. Ongelukkig is haar enigste dogter vreesbevange vir naald en gare.
Februarie 10, 2016 om 4:18 nm
Skoonma het trapvoet een. 🙂
Terug pieng: Toeka-Tokkel no 6: Tuisdorp – I scrap 2
376,984 ste persoon wat hier inloer! Baie dankie en welkom! Hoop jy loer weer in.
Die mense van Downton Abbey
Skryf ‘n opstel oor verandering
Met die tydmasjien 7 jaar later
Nuwe blogs op die horison
Voorheen geskryf Kies Maand Februarie 2018 (27) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (19) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (40) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (95) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting, LCHF (153) Bejaardesorg (2) Blogging (94) Boeke en flieks (101) Bybelkarakters A-Z (8) Die avonture van Vetsak (6) Die lewe (145) Die lewe met ‘n tikkie humor (29) Die stil kind (10) Dorpslewe, soos gesien deur ‘n plaasjapie (10) English Blog posts (50) Geldsake (38) Geleefde Christenskap (299) God en ek (30) Grepe uit die lewe (1) Hekelwerk (9) Hoe om ‘n blog te begin (5) Huwelik en Verhoudings (101) Kosdinge (147) Kruinsig Plaasakkommodasie (1) Lawwighede; Tong-innie-kies (157) Lê jou eier (21) Motivering en Bemoediging (148) Musiek in die Bybel (8) Om ma te wees (36) Om ouma te wees (6) Opheffingswerk; Opvoeding (63) Opstelle (4) Oudword (2) ouers van volwasse kinders -ouerleiding (8) Ouerskap en ouerleiding (90) Overberg (59) Plaaslewe en Landbousake (171) Reis-ervarings (103) Sosiale media (5) Speletjies (32) Spinnekopstories (10) Studentelewe (9) Toorts se verbeeldingsvlugte (31) Toortsie en die kleinkinders (4) Toortsie se Bantingspyskaarte (10) Toortsie se dagstukkies op Sondae (31) Toortsie se Toeka Tokkel stories (58) Toortsie se voelgoedstories (21) Uncategorized (253) Ursula (19) Verskeidenheid Onderwerpe (127) Verslanking (73) Vrae (15) Vroue in die Bybel (16) Vrouwees (20)
Sluit aan by 783 ander intekenaars